als_Latn dik_Latn sag_Latn
Çelet Panairi Mesdhetar – Kosovë- Shqipëri, të gjithë për një turizëm
Panairi Mesdhetar i Turizmit vjen për herë të parë në Shqipëri. Si një sektor me rëndësi për rritjen ekonomike dhe të ardhurat në buxhetin e shtetit, të gjithë duket se po mbledhin forcat për një, për turizmin. Përfshirja e Shqipërisë në kalendarin ndërkombëtar të panaireve të turizmit dhe udhëtimeve është synimi i tij. Ministrja Ekonomi veçoi se ky sektor ka punësuar 267 individë për 2016, ndërsa investimet e reja kanë në fokus thithjen e turistëve dhe ekspozimin e atraksioneve të vendit.
Kontributi i turizmit në Produktin e Brendshëm Bruto të Shqipërisë është 7% dhe në kuadër të një rëndësie të tillë për këtë sektor, u çel edhe Panairi Mesdhetar i Turizmit. Qëllimi është të zbulohet Mesdheu, atraksionet turistike ku një pjesë të rëndësishme zë edhe Shqipëria.
“ Ka disa gjëra që duhen zbuluar më shumë në Shqipëri, si destinacion i rëndësishëm turistik. Ne kemi akoma shumë gjëra për të bërë dhe për ta përmirësuar infrastrukturën në vend: ka pohuar ministrja Milva Ikonomi.
Kurse nënëkryetari i bashkisë së Tiranës Arbian Mazniku ka theksuar se: “Ne besojmë është e nënvlerësuar nga pikëvështrimi turistik. Një pjesë e madhe e investimeve të reja janë fokusuar tek shtimi i mundësive turistike”.
Duhet më shumë bashkëpunim dhe guida të përbashkëta mes Shqipërisë dhe Kosovës, thotë drejtorit i provimit të turizmit për Kosovën Arbër Muhaxheri.
Një mbështetje për sipërmarrjen vendase ka qenë prej 1992 kooperacioni Italian. Sot ata janë të angazhuar në ruajtjen e zonave të mbrojtura në Shqipëri si atraksione të veçanta për vendin.
Ky panair synon të përfshijë Shqipërinë në kalendarin ndërkombëtar të panaireve të turizmit dhe udhëtimeve dhe gjithashtu të jetë një pikë takimi e një rëndësie rajonale të aktorëve që operojnë në industrinë turistike.
als_Latn als_Latn als_Latn als_Latn als_Latn als_Latn als_Latn als_Latn